
ΑΠΟΣΠΑΣΜΑ                        

Από το πρακτικό της με αριθ. 30ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 374/2026
Στην Λευκάδα σήμερα  στις 15 του μηνός Σεπτεμβρίου του έτους  2026,  ημέρα Τρίτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 24838/11.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.

Τα θέματα συζητήθηκαν με την εξής σειρά:
1,2,3,10,11,12,13,14,25,26,4,5,6,7,8,9,15,16,17,27,18,19,20,21,22,23,24.

Κατά τη συζήτηση του 13ου θέματος, αποχώρησε ο κ. Γαζής Γεώργιος.

Κατά τη συζήτηση του 4ου θέματος προσήλθε ο κ. Σκληρός Φίλιππος.

ΘΕΜΑ 4ο : Άσκηση ή μη ενδίκων μέσων κατά της με αριθμό 317/2026 απόφασης του Μονομελούς Πρωτοδικείου Λευκάδας. 
                                                                  Εισηγητής:  Μασούρας Δημήτριος, Δικηγόρος Δήμου
               Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Μασούρα, ο οποίος έθεσε υπόψη των μελών της Επιτροπής, τα εξής:
Στην εν θέματι απόφαση, η οποία εξεδόθη κατόπιν άσκησης της με αριθμό έκθεσης κατάθεσης 190/2023 αγωγής, γίνεται δεκτό ότι οι ενάγοντες Ελένη Γκοντού και Αντώνιος Κέλλης, κάτοικοι Ιωαννίνων ήταν κατά το χρόνο των αρχικών κτηματολογικών εγγραφών, κύριοι ακινήτου εντός οικισμού Αλεξάνδρου και συγκεκριμένα αποκλειστικόι κύριοι των εδαφικών τμημάτων που αποτυπώνονται στο συνημμένο στην αγωγή τοπογραφικό διάγραμμα. 

Ειδικότερα, ως προς τον Δήμο Λευκάδας αναγνωρίσθηκε η κυριότητα των εναγόντων επί των εδαφικών τμημάτων υπό στοιχεία «Τμήμα 2», εμβαδού 2,48 τ.μ., «Τμήμα 3», εμβαδού 155,93 τ.μ. και «Τμήμα 9» εμβαδού 6,20 τ.μ. καθώς η απόφαση δέχθηκε ότι τα εδαφικά αυτά τμήματα δεν αποτελούν μέρος της δημοτικής οδού με ΚΑΕΚ 34005ΕΚ00081/0/0 ιδιοκτησίας του Δήμου Λευκάδας – όπως εσφαλμένως εμφανιζόταν- και για τον λόγο αυτό διετάχθη η προσκύρωσή τους στην ιδιοκτησία των εναγόντων.

Κατόπιν αυτοψίας και επίγειων μετρήσεων με τοπογραφικό εξοπλισμό που διενεργήθηκαν επιμελεία της Διεύθυνσης Πολεοδομίας του Δήμου και κατόπιν αντιπαραβολής των σχετικών τοπογραφικών διαγραμμάτων, διαπιστώθηκε ότι υπάρχει ταύτιση και πράγματι τα ως άνω εδαφικά τμήματα ανήκουν στην ιδιοκτησία των εναγόντων και δεν αποτελούν τμήματα της δημοτικής οδού, η δε σχετική αποτύπωση οφείλεται σε προφανές σφάλμα του κτηματολογίου. 

Η άποψη της υπηρεσίας μας έχει ως εξής:

Λαμβάνοντας υπόψιν την ως άνω απόφαση, τον τίτλο που επικαλούνται οι ενάγοντες (συμβολαιογραφικά έγγραφα του έτους 2001), αλλά και τις με αρ. πρωτ. 19515/φ/5.29.7/10.08.2026 απόψεις του τμήματος Πολεοδομικών Εφαρμογών – ΥΔΟΜ του Δήμου, η απόφαση που εξεδόθη είναι ορθή και οι απαιτούμενες γεωμετρικές μεταβολές κρίνονται αναγκαίες, ώστε να υπάρχει εναρμόνιση καταγραφής και πραγματικότητας με τη διόρθωση των εσφαλμένων κτηματολογικών εγγραφών. Επομένως σε καμία περίπτωση δεν πλήττονται τα συμφέροντα του Δήμου Λευκάδας από την έκδοση της εν λόγω απόφασης.

ΓΙΑ ΤΟΥΣ ΛΟΓΟΥΣ ΑΥΤΟΥΣ

                                                                 ΕΙΣΗΓΟΥΜΑΣΤΕ
Την μη άσκηση έφεσης και οποιουδήποτε ενδίκου μέσου κατά της με αριθμό 317/2026 απόφασης του Μονομελούς Πρωτοδικείου Λευκάδος.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Την μη άσκηση έφεσης και οποιουδήποτε ενδίκου μέσου κατά της με αριθμό 317/2026 απόφασης του Μονομελούς Πρωτοδικείου Λευκάδος.

                 
Η απόφαση αυτή πήρε αύξοντα αριθμό: 374/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

